(Návrh)

**VYHLÁŠKA**

**Ministerstva zdravotníctva Slovenskej republiky**

**o podrobnostiach vedenia zoznamu zdravotníckych zariadení, v ktorých sa vykonáva ochranné liečenie**

Ministerstvo zdravotníctva Slovenskej republiky podľa § 45a ods. 3 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. .../2024 Z. z. (ďalej len „zákon“) ustanovuje:

**§ 1**

(1) Zoznam zoznamu zdravotníckych zariadení, v ktorých sa vykonáva ochranné liečenie (ďalej len „zoznam“) vedie Ministerstvo zdravotníctva Slovenskej republiky (ďalej len „ministerstvo“) v elektronickej podobe.

(2) Ministerstvo bezodkladne vykonáva zmeny v zozname a zabezpečuje sprístupnenie zoznamu verejnosti prostredníctvom elektronických zariadení na webovom sídle1) ministerstva a jeho aktualizáciu súčasne s vykonanými zmenami v zozname.

(3) Elektronická podoba zoznamu umožňuje vyhľadávanie podľa

a) názvu poskytovateľa ústavnej zdravotnej starostlivosti vykonávajúceho ochranné liečenie (ďalej len „poskytovateľ“),

b) sídla poskytovateľa,

c) identifikátora, druhu alebo odborného zamerania zdravotníckeho zariadenia podľa vydaného povolenia na prevádzkovanie zdravotníckeho zariadenia poskytovateľovi ,

d) formy poskytovanej zdravotnej starostlivosti,

e) lôžkovej kapacity v členení podľa druhov vykonávaných ochranných liečení.

(4) Zdravotnícke zariadenia sa zapisujú do zoznamu podľa názvu poskytovateľa zdravotnej starostlivosti v abecednom poradí.

(5) Kontaktný údaj poskytovateľa je najmä údaj o telefónnom čísle alebo adrese elektronickej pošty, alebo iný údaj, ktorý slúži na zabezpečenie možnosti okamžitej komunikácie zo zdravotníckym zariadením.

**§ 2**

Táto vyhláška nadobúda účinnosť 1. januára 2025.

Poznámka pod čiarou k odkazu 1 znie:

„1) § 2 ods. 1 písm. w) zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.“.